Landdros in Modack-saak geskiet | Maroela Media
Nafiz Modack en sy medebeskuldigdes se borgtogaansoek is Maandag in die Blue Downs-streekhof in Kaapstad uitgestel nadat die landdros oor die naweek in 'n skietery gewond is.
Die landdros is Sondag gewond gelaat nadat verdagtes op 'n polisiebeampte by 'n motorwassery in Mfuleni losgebrand het. Die oorlede polisiebeampte was nie aan diens ten tyde van die skietery nie.
Eric Ntabazalila, woordvoerder van die Nasionale Vervolgingsgesag (NVG) in die Wes-Kaap, het aan Maroela Media bevestig dat die saak teen Modack en sy medebeskuldigdes tot eerskomende Maandag uitgestel is nadat die landdros nie gister beskikbaar was nie.
Volgens Ntabazalila was die landdros egter in 'n "ongeluk" betrokke. "Daar is in geen stadium aan die hof gesê die landdros was in 'n skietery betrokke nie."
Kapt. FC van Wyk, woordvoerder van die polisie, het wel by navraag aan Maroela Media die skietery by die motorwassery bevestig.
Van Wyk sê 'n 50-jarige luitenant-kolonel verbonde aan die Delft-polisie is gedurende die skietery in die Bardale- informele nedersetting noodlottig gewond. Drie ander, onder wie die polisiebeampte se driejarige kleinseun, is in die voorval gewond.
Die verdagtes het ná die skietery in 'n wit Toyota Avanza op die vlug geslaan.
Die gewondes is almal na 'n nabygeleë hospitaal vir mediese behandeling geneem.
Saak teen Modack
Maroela Media het vroeër berig Modack, 'n vermeende sleutelfiguur in die Kaapse onderwêreld, word nou amptelik aangekla van die moord op lt.kol. Charl Kinnear.
Kinnear is op 18 September koelbloedig in sy motor voor sy huis in Bishop Lavis doodgeskiet.
Modack word ook vervolg vir die gefnuikte handgranaataanval op Kinnear en sy gesin in 2019, asook die mislukte huurmoordpoging op die Kaapse prokureur, William Booth.
Die berugte onderwêreldbaas staan ook tereg op aanklag van korrupsie. Hy wou na bewering 'n polisiebeampte verbonde aan die polisie se teenbende-eenheid betaal vir inligting oor die polisie se ondersoek na hom.
Charl Kinnear Kaapstad
Voormalige SANParke-werker, drie ander oor stropery gevonnis
Modack en sy gespuis moet baie vinnig verhoor word en ek hoop die NVG hulle het hul werk ordentlik gedoen sodat hul nooit weer uit die tronk uit kom nie.
Wit Toyota Avanza? Daar is in paar berigte al genoem van n wit toyota Avanza… Die "cowboys en crooks" spelery moet tot op n punt kom nou. Dit lyk asof ons gereg stelsel n bietjie lig in die broek is vir die bendes.
Ek ruik 'n rot. Wat maak die polisiebeampte en Landdros by 'n karwassery in 'n informele nedersetting? Gedink hul verdien darem al genoeg geld om in 'n middelklas voorstad te kan bly?
Dis mos nie toevallig nie en die meesterbrein is reeds agter tralies. Handel die saak BAIE vinnig af en red so lewens. Die ouens speel nie